el el el el el el el el el el el el el el el el el el el el el el el el el el el el el el el el el el el el el el el el el el el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Πολίτικη Κουζίνα (Αγγλικά: A touch of spice, Τούρκικα: Bir tutam baharat) είναι ελληνική δραματική ταινία, παραγωγής 2003 σε σκηνοθεσία και σενάριο Τάσου Μπουλμέτη.
δεδομένα (π • σ • ε )
Πρόκειται για μια βιωματική ταινία του σκηνοθέτη Τάσου Μπουλμέτη, που όντας Κωνσταντινουπολίτης στην καταγωγή ο ίδιος, καταπιάνεται με το ζήτημα των διωγμών που υπέστησαν από τις τουρκικές αρχές οι Έλληνες της Πόλης το 1964.
Ο πρωταγωνιστής της ταινίας Φάνης Ιακωβίδης (τον υποδύεται ο Γιώργος Χωραφάς), καθηγητής αστροφυσικής στην Αθήνα, περιμένει τον παππού του από την Κωνσταντινούπολη, τον οποίο έχει να δει από την παιδική του ηλικία. Αρχίζοντας προετοιμασίες για την υποδοχή του προσκαλεί όλους τους φίλους του παππού του και ετοιμάζει μια σειρά από πιάτα πολίτικης κουζίνας.
Μια ξαφνική αρρώστια όμως του παππού, δεν θα του επιτρέψει να ταξιδέψει στην Αθήνα. Ο καθηγητής τότε θα αποφασίσει να πάει εκείνος στην Κωνσταντινούπολη για να τον συναντήσει και να θυμηθεί ξανά τα χρόνια που έζησε εκεί με τους γονείς του, τους οποίους ενσαρκώνουν οι Ιεροκλής Μιχαηλίδης και Ρένια Λουιζίδου.
Εκεί επιστρέφουν όλες οι ευχάριστες αναμνήσεις της παιδικής ηλικίας, οι δυσάρεστες του διωγμού και της απέλασης, αλλά και ο πρώτος έρωτας της ζωής του, η Σαϊμέ, που υποδύεται η Τουρκάλα ηθοποιός Μπασάκ Κοκλούκαγια (Başak Köklükaya).
Η ταινία προσπαθεί, με την ψυχραιμία που της επιτρέπει η χρονική απόσταση, να ασχοληθεί με μια συγκεκριμένη ιστορική περίοδο και με τις κοινωνικές της προεκτάσεις, ρίχνοντας φως σε μια πτυχή των ελληνοτουρκικών σχέσεων, αλλά και στα προβλήματα προσαρμογής που αντιμετώπισαν οι πρόσφυγες.
Ο τίτλος της ταινίας στην Ελλάδα δόθηκε με τέτοιο τρόπο (η λέξη ΠΟΛΙΤΙΚΗ με κεφαλαία γράμματα και κουζίνα με μικρά) ώστε να έχει διττή έννοια, και να παραπέμπει στην πολιτική, καθώς τα κοινωνικοϊστορικά γεγονότα με τα οποία καταπιάνεται, υπήρξαν πρωτίστως πολιτικά.
Η ταινία δέχθηκε εξαιρετικές κριτικές, τόσο στην Ελλάδα, όσο και σε άλλες χώρες στις οποίες προβλήθηκε. Απέσπασε 8 βραβεία στο Φεστιβάλ Κινηματογράφου Θεσσαλονίκης του 2003: Καλύτερης ταινίας, σκηνοθεσίας, σεναρίου, φωτογραφίας, σκηνογραφίας, μουσικής επένδυσης, ήχου και μοντάζ, ενώ υπήρξε την επόμενη χρονιά η επίσημη ελληνική υποβολή για το βραβείο Όσκαρ καλύτερης ξενόγλωσσης ταινίας.
Η Πολίτικη Κουζίνα άρχισε να προβάλλεται στην Ελλάδα την Παρασκευή, 24 Οκτωβρίου 2003. Πούλησε 62.091 εισιτήρια κατά το πρώτο της 3ήμερο (Παρασκευή με Κυριακή),[1] με άλλες πηγές να εκτιμούν τις πωλήσεις του πρώτου 3ημέρου στα 65.000 εισιτήρια, συμπεριλαμβανομένων 46.500 εισιτηρίων στην Αθήνα.[2] Συνέχισε την πορεία της πουλώντας 33.000 εισιτήρια πανελλαδικά σε μία ημέρα, την 28η Οκτωβρίου 2003.[2] Στην Αθήνα, το δεύτερο,[3] τρίτο[4] και τέταρτο[5] σαββατοκύριακο της ταινίας είδαν σημαντικά αυξημένες πωλήσεις σε σχέση με το πρώτο. Παρέμεινε στην πρώτη θέση των πωλήσεων για 6 διαδοχικές εβδομάδες[6] και παρέμεινε στην πρώτη δεκάδα των πωλήσεων για 17 συνεχόμενες εβδομάδες.[7] Συνολικά, πούλησε περισσότερα από 700.000 εισιτήρια στην Αθήνα,[7] τα οποία συμπεριλαμβάνονται στο πανελλαδικό σύνολο των 1.300.000 εισιτηρίων.[8][9] Έσπασε ρεκόρ πανελλαδικών εισιτηρίων όλων των εποχών μεταξύ των ελληνικών ταινιών, ένα ρεκόρ το οποίο ακόμα διατηρεί η ταινία μέχρι σήμερα (Μάρτιος 2022).[9] Μεταξύ όλων των ταινιών (ελληνικών και ξένων), κατέχει την δεύτερη θέση σε αριθμό πανελλαδικών εισιτηρίων, με την πρωτιά να την κατέχει ο Τιτανικός,[10] αν και άλλες πηγές την τοποθετούν στην πρώτη θέση.[11] Το αναφερόμενο πανελλαδικό σύνολο εισιτηρίων της Πολίτικης Κουζίνας διαφέρει από πηγή σε πηγή, οι οποίες παρατίθενται σε αύξουσα σειρά: 1.229.633,[11] 1.277.902[12], 1.560.000[13] ή 1.600.000[14][15] εισιτήρια.
↑ Ηλίας Φραγκούλης. «Ελληνικό box-office: Ελαφρύ το αεράκι του «Νοτιά».». freecinema.gr. http://freecinema.gr/greek-box-office-not-a-stormy-opening-for-notias/. Ανακτήθηκε στις 24 September 2016.
↑ 2,0 2,1 «Κυτίον το Ελληνικόν, Τριήμερο 24/10 - 26/10». cine.gr. Ανακτήθηκε στις 24 Σεπτεμβρίου 2016.
↑ «Κυτίον το Ελληνικόν, Τριήμερο 31/10 - 02/11». cine.gr. Ανακτήθηκε στις 24 Σεπτεμβρίου 2016.
↑ «Κυτίον το Ελληνικόν, Τριήμερο 07/11-09/11». cine.gr. Ανακτήθηκε στις 24 Σεπτεμβρίου 2016.
↑ «Κυτίον το Ελληνικόν, Τριήμερο 14/10 - 16/11». cine.gr. Ανακτήθηκε στις 24 Σεπτεμβρίου 2016.
↑ «Κυτίον το Ελληνικόν, Τριήμερο 28/11 - 30/11». cine.gr. Ανακτήθηκε στις 24 Σεπτεμβρίου 2016.
↑ 7,0 7,1 «Κυτίον το Ελληνικόν, Τριήμερο 13/02 - 15/02». cine.gr. Ανακτήθηκε στις 24 Σεπτεμβρίου 2016.
↑ «Nέα εποχή για τη Village». amarysia.gr. Ανακτήθηκε στις 21 Σεπτεμβρίου 2016.
↑ 9,0 9,1 «Η τιμή του ελληνικού σινεμά». kathimerini.gr. Ανακτήθηκε στις 21 Σεπτεμβρίου 2016.
↑ «Ρεκόρ με το... καλημέρα». ethnos.gr. Αρχειοθετήθηκε από το πρωτότυπο στις 28 Ιουλίου 2017. Ανακτήθηκε στις 24 Σεπτεμβρίου 2016.
↑ 11,0 11,1 Φραγκούλης, Ηλίας (24 Οκτωβρίου 2019). ««Joker»: Λίγα βήματα πριν μπει στο ελληνικό top 10 της golden league!». Free Cinema. Αρχειοθετήθηκε από το πρωτότυπο στις 27 Οκτωβρίου 2019. Ανακτήθηκε στις 26 Μαρτίου 2022.
↑ «Κινηματογράφος» (PDF). Συχνότητες. σελ. 33. Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 4 Ιανουαρίου 2015.
↑ «Ελληνικό Box Office: οι πιο εμπορικές ταινίες όλων των εποχών». matia.gr. 26 Νοεμβρίου 2015. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 26 Μαρτίου 2022.
↑ Αναγνώστου, Γιώργος (21 Ιανουαρίου 2016). «Μα, 600.000 εισιτήρια στην Ελλάδα του 2016; Πραγματικά, "Ένας Άλλος Κόσμος"». thecolumnist.gr. Αρχειοθετήθηκε από το πρωτότυπο στις 21 Σεπτεμβρίου 2016. Ανακτήθηκε στις 26 Μαρτίου 2022.
↑ «Στην κορυφή του ελληνικού box office οι «Νύφες» του Παντελή Βούλγαρη». in.gr. 20 Δεκεμβρίου 2004. Αρχειοθετήθηκε από το πρωτότυπο στις 17 Σεπτεμβρίου 2018. Ανακτήθηκε στις 26 Μαρτίου 2022.
Πολίτικη κουζίνα στην IMDb
Πολίτικη Κουζίνα στο Cine.gr
Αυτό το λήμμα σχετικό με τον κινηματογράφο χρειάζεται επέκταση. Βοηθήστε τη Βικιπαίδεια επεκτείνοντάς το!.